Diari Oficial de la Generalitat Valenciana


Sumari del DOGV 6446, del 26-01-2011 (2011/754)

ACORD de 21 de gener de 2011, del Consell, pel qual, es declara d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la sol·licitud de Pujante Explotación Agrícola, SA, d'una actuació integral consistent en la instal·lació de una indústria de manipulació de productes hortofructícoles en el municipi d'Orihuela.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/754


Data del document
:   21-01-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Orihuela
    * pla d'urbanisme

ACORD de 21 de gener de 2011, del Consell, pel qual, es declara d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la sol·licitud de Pujante Explotación Agrícola, SA, d'una actuació integral consistent en la instal·lació de una indústria de manipulació de productes hortofructícoles en el municipi d'Orihuela. [2011/754]  
El Consell, en la reunió del dia 21 de gener de 2011, va adoptar l'acord següent:  
Antecedents de fet  
Primer. El 14 de març de 2003, Francisco Pujante Herrero, en representació de la mercantil Pujante Explotación Agrícola, SA, va presentar, en el Registre del Servei Territorial d'Urbanisme i Ordenació Territorial d'Alacant, la documentació relativa a la declaració d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl no-Urbanitzable (en endavant, LSNU), per a la implantació d'una indústria de manipulació de productes hortofructícoles a la finca Lo Vilella, partida la Murada, polígon 12, parcel·la 432, del municipi d'Orihuela.  
Segon. Es preveu la construcció d'una nau o indústria per a la manipulació de productes hortofructícoles en l'interior d'una finca denominada Lo Vilella, amb dues zones: la nau industrial estructurada en un únic nivell de planta baixa, amb una superfície construïda entre nau i porxe de 13.031,7 m²; i una zona d'oficines estructurada en dos nivells, amb una superfície en planta baixa de 655,35 m² i 621,06 m² en planta alta.  
L'accés rodat s'efectuarà pel camí de Fortuna a Albatera i a través de la CV-870, que uneix les localitats d'Orihuela i Abanilla. Al punt d'entroncament entre ambdues vies s'ha construït recentment una rotonda, la qual uneix ambdues vies entre si amb la carretera CV-871 que uneix la localitat de la Murada amb la carretera nacional N-340 i, a través d'aquesta, amb l'autovia A 7 del Mediterrani.  
L'abastiment d'aigua queda resolt amb els pous existents en la propietat i el subministrament d'aigua potable per part de la Mancomunidad de los Canales del Taibilla.  
Es disposa de connexió amb la xarxa de distribució d'energia elèctrica. Disposa d'un centre de transformació dins de les instal·lacions. La nau, a més, té una instal·lació fotovoltaica sobre la coberta de 600 kW de potència nominal. L'energia elèctrica es consumeix en l'accionament de la maquinària i la il·luminació.  
La recollida de residus sòlids ha de complir el que estableix la Llei 10/2000, de 12 de desembre, de la Generalitat, de Residus de la Comunitat Valenciana. Els efluents generats aniran a parar a una bassa d'evaporació de la qual, amb aquesta finalitat, disposarà a la finca. Es calcula una capacitat de tractament evaporatiu per a 250 m³/any. D'altra banda, el promotor manifesta que es construirà una fossa sèptica amb una capacitat volumètrica de 280 m³. No obstant això, cal recordar que en cap cas s'admetrà l'abocament a la fossa sèptica, ja que aquesta no garanteix de forma suficient l'efecte sobre el medi natural dels abocaments, els quals s'han d'efectuar a la xarxa municipal de clavegueram, a la depuradora individualitzada homologada o a un depòsit impermeable, amb assegurament de recollida de llots per gestor autoritzat i posterior tractament en llocs destinats a aquest efecte.  
Amb relació a l'impacte ambiental s'aporta l'estudi d'impacte ambiental, el qual conclou un impacte positiu global, supeditat a les mesures correctores i preventives assenyalades.  
Tercer. La sol·licitud va ser admesa a tràmit per la Resolució de 31 de gener de 2007, amb requeriment previ de l'emissió d'informe municipal, d'acord amb l'article 16 de la LSNU. L'expedient ha sigut objecte de tràmit d'informació pública mitjançant l'anunci publicat en el Diari Oficial de la Comunitat Valenciana de 23 d'abril de 2007, i en el periòdic Información de 13 de juny de 2007. No s'ha presentat cap al·legació segons el certificat que s'incorpora a l'expedient.  
Quart. Durant la tramitació de l'expedient s'han sol·licitat informes sectorials als següents organismes, de conformitat amb l'article 20 de la LSNU:  
1. Consta en l'expedient l'informe desfavorable emés el 23 de juny de 2003 per l'Oficina del Pla de Carreteres de la Divisió d'Obres Públiques, el qual assenyala que ha de definir-se en un pla a escala adequada l'itinerari fins a l'activitat pretesa en relació amb la CV-870; com també les adequacions que s'han d'efectuar fins a la carretera i a l'entroncament amb aquesta. Posteriorment, el 14 de juliol de 2004 s'emet un informe favorable per haver esmenat les observacions de l'anterior informe.  
2. Consta així mateix en l'expedient l'informe emés el 3 d'abril de 2003 per la Unitat de Carreteres a Alacant, del Ministeri de Foment, el qual assenyala que l'actuació proposada no afecta cap carretera d'aquest organisme.  
3. Consta en l'expedient l'informe favorable emés el 6 de novembre de 2007 per la Direcció Territorial d'Agricultura, Pesca i Alimentació a Alacant, el qual assenyala, no obstant això que, atés que la mercantil promotora no figura inscrita en el Registre d'Indústries Agroalimentàries de la Comunitat Valenciana, s'hi ha d'inscriure amb caràcter previ al començament de l'activitat, i podrà sol·licitar les ajudes corresponents per a aquest tipus d'activitats.  
4. Consta també en l'expedient l'informe favorable emés per la Confederació Hidrogràfica del Segura l'11 de juny de 2009, sempre que l'abastiment es realitze des de la xarxa municipal i els consums previstos siguen semblants als indicats en l'informe esmentat de la companyia subministradora (fins a 2.300 m³/ 3 mesos).  
5. Consta en l'expedient l'informe favorable emés el 19 de novembre de 2009 per la directora general de Patrimoni Cultural Valencià, on assenyala que els resultats de la prospecció realitzada han sigut negatius en tots els vessants del patrimoni cultural, per la qual cosa no són necessàries mesures correctores.  
6. Consta també en l'expedient l'informe favorable emés pel Ple de l'Ajuntament d'Orihuela en sessió de 30 de març de 2004. En aquest sentit, consideren que es compleix el que exigeix l'article 20 de la LSNU, ja que:  
a) L'activitat industrial que s'ha de desenvolupar és impossible de realitzar en un altre sòl, ateses les grans dimensions de la nau, més de 8.000 m².  
b) L'emplaçament triat sembla l'idoni.  
c) L'adequació de serveis requerits per a l'actuació ha d'ajustar-se a l'existència de l'assagador Real del Camino de Fortuna, que limita la finca, i garantir l'accés de camions de gran tonatge.  
d) S'ha de pagar un cànon de 326.477 euros, equivalents al 15% del cost de les obres d'urbanització previstes. A més, s'ha de cedir a l'Ajuntament una superfície de terreny de 7.158,50 m².  
7. Finalment, consta en l'expedient la declaració d'impacte ambiental favorable, emesa el 22 de febrer de 2010, la part dispositiva de la qual estableix el següent:  
«Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que siguen d'aplicació, el projecte de DIC per a centre de manipulació de productes hortofructícoles amb hort solar que s'ubica a la Murada d'Orihuela (Alacant) promoguda per Pujante Explotación Agrícola, sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat.  
Segon  
1. Cal disposar de les adequades mesures d'aïllament als edificis on es vagen a produir sorolls o vibracions a fi de no sobrepassar els límits exigits en la legislació vigent o altres límits exigits en altres permisos/autoritzacions.  
2. La capacitat de la bassa d'evaporació ha d'estar sobredimensionada per a evitar el desbordament o disposar d'un sistema per a cobrir-la. Els materials han d'assegurar la impermeabilitat de la bassa i presentar una resistència mecànica adequada.  
3. El programa de vigilància ambiental ha d'incloure el registre dels resultats de les analítiques d'autocontrol de les aigües tractades que s'estableixen en l'autorització de l'organisme de conca. A més, cal portar un registre de les retirades de fangs i aigües residuals no evaporades que es generen durant el procés productiu. S'han d'identificar els gestors encarregats de dur a terme aquestes labors.  
4. Tots els residus que es generen han de ser emmagatzemats d'acord amb la seua naturalesa i perillositat. Cal disposar d'una zona d'emmagatzemament per a residus perillosos. Ha d'estar pavimentada, coberta, ventilada i amb un sistema que permeta la recollida de possibles abocaments accidentals. Cal disposar de cubetes individualitzades i amb capacitat suficient per a cada tipus de residu. S'ha de gestionar a través d'una empresa autoritzada.  
5. El programa de vigilància ambiental ha d'incloure el registre de les retirades de residus i identificar el gestor autoritzat encarregat de dur a terme aquesta labor.  
6. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicat a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, la qual establirà, si és procedent, l'aplicació de noves mesures correctores.»  
Cinqué. El 8 de març de 2010 el Servei Territorial d'Urbanisme d'Alacant va emetre un informe en relació amb la declaració d'interés comunitari en sentit favorable a les condicions imposades en els distints informes sectorials emesos durant la tramitació de l'expedient, que han de ser assumides pel promotor.  
Fonaments de dret  
I. L'expedient ha de resoldre's d'acord amb el que estableixen els articles 8.2 i 20 de la LSNU, completat amb el pla general d'ordenació urbana del municipi d'Orihuela, aprovat per la Comissió Territorial d'Urbanisme el 25 de juliol de 1990. Els terrenys estan classificats com a sòl no urbanitzable d'explotació, clau 1.3 (articles 122 i 125), sent l'ús compatible.  
De conformitat amb la disposició transitòria tercera, paràgraf segon, de la Llei 10/2004, de 9 de desembre, de la Generalitat, del Sòl no-Urbanitzable, els procediments ja iniciats en l'organisme competent sobre autoritzacions prèvies o declaració d'interés comunitari en sòl no urbanitzable a l'entrada en vigor de la citada llei, conclouran d'acord amb el que disposa la legislació anterior, per la qual cosa en aquest cas és d'aplicació la normativa anteriorment esmentada.  
II. Respecte del procediment, s'han observat en aquest cas les prescripcions legals que exigeix l'esmentada LSNU. Així mateix, la documentació de l'expedient està completa en els termes requerits per l'article 20.2 de la referida LSNU i la legislació d'impacte ambiental.  
III. Es tracta d'una actuació integral, per la qual cosa ha de tramitar-se de conformitat amb el que preceptuen els articles 16 i 20 de la LSNU. La sol·licitud compleix el que estableix l'esmentada llei per a la tramitació extraordinària d'aquestes activitats, ja que es tracta d'una activitat terciària d'especial importància per la seua magnitud i el servei que presta a una activitat industrial, i que es desenvolupa en una parcel·la que ocupa una superfície superior a 4 ha, té més de 8.000 m² construïts i es compleixen els requisits establits en l'article 20.1 de la LSNU:  
a) Que per les seues característiques i el seu impacte territorial no puguen emplaçar-se en els sòls urbans, urbanitzables o aptes per a la urbanització previstos pels planejaments vigents als municipis de la zona.  
b) Que queden suficientment i adequadament resolts, a càrrec de l'actuació la totalitat dels serveis requerits pel seu establiment i funcionament, sense que es produïsca una sobrecàrrega de demanda en les infraestructures i serveis generals.  
c) Que s'assumisca l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que no podran ser mai inferiors a les legals pròpies del sòl urbanitzable programat.  
D'altra banda, i quant al compliment del planejament municipal vigent, la relació entre els paràmetres previstos en la normativa urbanística aplicable i els proposats en el projecte tècnic presentat, es reflecteixen en la taula següent:  
  
\* \* \* \* \*  
  
S'aprecia la compatibilitat del que s'ha sol·licitat amb la normativa urbanística aplicable.  
IV. Segons l'article 20.1 de la LSNU, aquestes actuacions estan exemptes de la limitació en el termini de vigència de l'atribució de l'ús i aprofitament, com també del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que no podran ser mai inferiors a les legals pròpies del sòl urbanitzable programat. A la vista de l'acord adoptat pel Ple de l'Ajuntament d'Orihuela en sessió de 30 de març de 2004, s'estableixen les cessions següents:  
a) Pagament d'un cànon per la quantitat de 326.477 euros, equivalents al 15% del cost de les obres d'urbanització.  
b) Cessió d'una superfície de terreny de 7.158,50 m².  
L'execució de les actuacions integrals requereix, sempre amb caràcter previ al seu començament, la formalització a favor del municipi i, si és procedent, l'administració de la Generalitat de les cessions de terrenys a què s'haja compromés el promotor i l'obtenció de la llicència o les llicències urbanístiques necessàries sobre la base dels corresponents projectes tècnics.  
V. S'aporta la documentació acreditativa de la titularitat dels terrenys, com també els compromisos exigits per l'article 20.1.c) de la LSNU, en la qual s'assumeix l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat.  
Propietat: Pujante Explotación Agrícola, SA.  
Referència cadastral: 39303C546725977466YK, polígon 12, parcel·la 432.  
VI. L'actuació ha de complir els condicionants imposats en els informes sectorials als què es fa referència en l'antecedent de fet quart.  
VII. El Consell és l'òrgan competent per a la resolució de l'expedient, amb la consegüent aprovació i definició del corresponent ús, a proposta del conseller de Medi Ambient, Aigua, Urbanisme i Habitatge, en virtut del que disposa l'article 20 de la LSNU i en l'article 6.b) del Reglament d'òrgans territorials i urbanístics de la Generalitat.  
De conformitat amb els preceptes legals esmentats i la resta de pertinent i general aplicació, i a proposta del conseller de Medi Ambient, Aigua, Urbanisme i Habitatge, el Consell   
ACORDA  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Pujante Explotación Agrícola, SA, d'una actuació integral consistent en la instal·lació d'una indústria de manipulació de productes hortofructícoles a la finca Lo Vilella, partida rural de la Murada, polígon 12, parcel·la 432, del municipi d'Orihuela, que afecta una superfície de 71.585,18 m², com a declaració d'interés comunitari que s'ha de desenvolupar en els termes de l'article 20 de la LSNU.  
Segon  
Adjudicar aquesta actuació integral a favor de la mercantil Pujante Explotación Agrícola, SA, a la qual s'atorga la legitimació necessària, a l'efecte de l'article 20 de la LSNU, per a promoure l'establiment de la referida instal·lació.  
Tercer  
Establir el règim d'obligacions i cessions següent, que el promotor ha de fer efectives a favor de l'Ajuntament d'Orihuela:  
1. Pagament d'un cànon per la quantitat de 326.477 euros, equivalents al 15% del cost de les obres d'urbanització.  
2. Cessió d'una superfície de terreny de 7.158,50 m².  
Quart  
1. Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, que quedaran afectats, a favor de l'ajuntament, per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és procedent, de la pròpia declaració d'interés comunitari que té com a objecte.  
2. Complir, així mateix, les condicions que es deriven de la declaració d'impacte ambiental i que es reprodueixen a continuació:  
«Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que siguen d'aplicació, el projecte de DIC per a centre de manipulació de productes hortofructícoles amb hort solar que s'ubica a la Murada d'Orihuela (Alacant) promoguda per Pujante Explotación Agrícola, sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat.  
Segon  
1. Cal disposar de les adequades mesures d'aïllament als edificis on es vagen a produir sorolls o vibracions a fi de no sobrepassar els límits exigits en la legislació vigent o altres límits exigits en altres permisos/autoritzacions.  
2. La capacitat de la bassa d'evaporació ha d'estar sobredimensionada per a evitar el desbordament o disposar d'un sistema per a cobrir-la. Els materials han d'assegurar la impermeabilitat de la bassa i presentar una resistència mecànica adequada.  
3. El programa de vigilància ambiental ha d'incloure el registre dels resultats de les analítiques d'autocontrol de les aigües tractades que s'estableixen en l'autorització de l'organisme de conca. A més, s'ha de portar un registre de les retirades de fangs i aigües residuals no evaporades que es generen durant el procés productiu. S'han d'identificar els gestors encarregats de dur a terme aquestes labors.  
4.Tots els residus que es generen han de ser emmagatzemats d'acord amb la seua naturalesa i perillositat. Cal disposar d'una zona d'emmagatzemament per a residus perillosos, la qual ha d'estar pavimentada, coberta, ventilada i amb un sistema que permeta la recollida de possibles abocaments accidentals. S'ha de disposar de cubetes individualitzades i amb capacitat suficient per a cada tipus de residu, les quals s'han de gestionar a través d'empresa autoritzada.  
5. El programa de vigilància ambiental ha d'incloure el registre de les retirades de residus i identificar el gestor autoritzat encarregat de dur a terme aquesta labor.  
6. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, ha de ser comunicat a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge que establirà, si és procedent, l'aplicació de noves mesures correctores.»  
3. Finalment, ha de complir la condició imposada en l'informe de la Confederació Hidrogràfica del Segura, que el va emetre en sentit favorable «sempre que l'abastiment es realitze des de la xarxa municipal i els consums previstos siguen semblants als indicats en l'informe esmentat de la companyia subministradora (fins a 2.300 m³/3 mesos)», com també la condició imposada en l'informe de la Conselleria d'Agricultura, Pesca i Alimentació, segons el qual «atés que la mercantil promotora no figura inscrita en el Registre d'Indústries Agroalimentàries de la Comunitat Valenciana, s'hi ha d'inscriure amb caràcter previ al començament de l'activitat, i podrà sol·licitar les ajudes corresponents per a aquest tipus d'activitats».  
Cinqué  
L'acord d'adjudicació caducarà si en el termini d'un any, comptador des de la notificació, la interessada no ha sol·licitat, en condicions d'obtenir-la, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Medi Ambient, Aigua, Urbanisme i Habitatge. L'eventual declaració de caducitat de l'adjudicació l'emetrà, arribat el cas, el conseller de Medi Ambient, Aigua, Urbanisme i Habitatge, al qual aquest acord confereix les facultats necessàries amb aquesta finalitat, amb l'expedient previ instruït amb l'audiència de l'interessat i de l'Ajuntament d'Orihuela. Aquesta declaració, si es produïra, determinaria la suspensió temporal de la declaració d'interés comunitari d'aquesta actuació integral, fins que es resolga una nova adjudicació sobre aquesta o la suspensió definitiva.  
A més de l'esmentada llicència municipal d'obres, l'adjudicatari ha d'obtenir els permisos, llicències i autoritzacions que siguen necessàries per al lícit exercici de l'activitat.   
Sisé  
Tot canvi que es produïsca en la titularitat de la promoció de l'actuació necessita l'autorització prèvia del conseller de Medi Ambient, Aigua, Urbanisme i Habitatge.  
Seté  
Finalment, ha de presentar-se davant de l'Ajuntament d'Orihuela i obtenir el pronunciament favorable de l'estudi d'integració paisatgística, de conformitat amb el que disposen els articles 48.4, 52 i 58.2 del Decret 120/2006, d'11 d'agost, del Consell, pel qual s'aprova el Reglament de paisatge de la Comunitat Valenciana.  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'aquest acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es considere oportú.  
València, 21 de gener de 2011  
El vicepresident primer i secretari del Consell,  
VICENTE RAMBLA MOMPLET